CELEX: 32010R0463
Language: el
Date: 2010-05-27 00:00:00
Title: Κανονισμός (ΕΕ) αριθ. 463/2010 της Επιτροπής, της 27 Μαΐου 2010 , σχετικά με την προκήρυξη διαγωνισμού, για το έτος ποσόστωσης 2010, για τη μείωση του δασμού κατά την εισαγωγή αραβόσιτου προέλευσης τρίτων χωρών στην Πορτογαλία

28.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 129/60
            
         ΚΑΝΟΝΙΣΜΌΣ (ΕΕ) αριθ. 463/2010 ΤΗΣ ΕΠΙΤΡΟΠΉΣ
   της 27 Μαΐου 2010
   σχετικά με την προκήρυξη διαγωνισμού, για το έτος ποσόστωσης 2010, για τη μείωση του δασμού κατά την εισαγωγή αραβόσιτου προέλευσης τρίτων χωρών στην Πορτογαλία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Δυνάμει των διεθνών υποχρεώσεων της Κοινότητας στο πλαίσιο των πολυμερών διαπραγματεύσεων του Γύρου της Ουρουγουάης (2) η Κοινότητα ανέλαβε την υποχρέωση να εισαγάγει στην Πορτογαλία ορισμένη ποσότητα αραβόσιτου.
            
         
               (2)
            
            
               Στο κεφάλαιο ΙΙ του κανονισμού (ΕΚ) αριθ. 1296/2008 της Επιτροπής, της 18ης Δεκεμβρίου 2008, για τη θέσπιση των λεπτομερειών εφαρμογής των δασμολογικών ποσοστώσεων για την εισαγωγή αραβόσιτου και σόργου στην Ισπανία και αραβόσιτου στην Πορτογαλία (3) καθορίζονται οι ειδικές λεπτομέρειες για την εφαρμογή μείωσης του δασμολογικού συντελεστή εισαγωγής ώστε οι ποσότητες που προβλέπονται στο άρθρο 1 παράγραφοι 1 και 2 του εν λόγω κανονισμού εισαγωγής να έχουν πράγματι εισαχθεί.
            
         
               (3)
            
            
               Λαμβανομένων υπόψη των συνθηκών της αγοράς στην Πορτογαλία για το έτος 2010, πρέπει να προκηρυχθεί διαγωνισμός για τη μείωση του δασμού κατά την εισαγωγή αραβόσιτου, ώστε να χρησιμοποιηθεί ολόκληρη η ποσόστωση εισαγωγής.
            
         
               (4)
            
            
               Με τον κανονισμό (ΕΚ) αριθ. 677/2009 της Επιτροπής (4) προκηρύχθηκε διαγωνισμός για τη μείωση των δασμών εισαγωγής στην Πορτογαλία αραβόσιτου προέλευσης τρίτων χωρών έως τις 17 Δεκεμβρίου 2009. Η προκήρυξη αυτή παρατάθηκε έως τις 27 Μαΐου 2010 με τον κανονισμό (ΕΕ) αριθ. 1292/2009 της Επιτροπής (5). Κρίνεται συνεπώς σκόπιμο να καταργηθεί ο κανονισμός (ΕΚ) αριθ. 677/2009.
            
         
               (5)
            
            
               Η διαχειριστική επιτροπή για την κοινή οργάνωση των γεωργικών αγορών δεν εξέδωσε γνώμη εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Διεξάγεται διαγωνισμός για τη μείωση του δασμού που προβλέπεται στο άρθρο 136 του κανονισμού (ΕΚ) αριθ. 1234/2007 για την εισαγωγή αραβόσιτου στην Πορτογαλία.
   2.   Εφαρμόζονται οι διατάξεις του κανονισμού (ΕΚ) αριθ. 1296/2008.
   Άρθρο 2
   Ο διαγωνισμός διαρκεί έως τις 16 Δεκεμβρίου 2010. Κατά τη διάρκειά του πραγματοποιούνται επιμέρους διαγωνισμοί για τους οποίους οι ημερομηνίες υποβολής των προσφορών καθορίζονται με προκήρυξη διαγωνισμού.
   Άρθρο 3
   Τα πιστοποιητικά εισαγωγής που εκδίδονται στο πλαίσιο του παρόντος διαγωνισμού ισχύουν πενήντα ημέρες από την ημερομηνία έκδοσής τους, κατά την έννοια του άρθρου 11 παράγραφος 4 του κανονισμού (ΕΚ) αριθ. 1296/2008.
   Άρθρο 4
   Ο κανονισμός (ΕΚ) αριθ. 677/2009 καταργείται.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουνίου 2010.
   Λήγει στις 16 Δεκεμβρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαΐου 2010.
      
         
            Για την Επιτροπή, εξ ονόματος του Προέδρου,
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 336 της 23.12.1994, σ. 22.
   
      (3)  ΕΕ L 340 της 19.12.2008, σ. 57.
   
      (4)  ΕΕ L 196 της 28.07.2009, σ. 7.
   
      (5)  ΕΕ L 347 της 24.12.2009, σ. 22.